**406/2015. (X. 22.) Kgy. sz. határozat**

1. A Közgyűlés a szociális igazgatásról és szociális ellátásokról szóló 1993. évi III. törvény 136. §. (8) bekezdése alapján megállapítja, hogy a Pálos Károly Szociális Szolgáltató Központ és Gyermekjóléti Szolgálat megfelel azon jogszabályi előírásoknak, mely szerint családsegítés és gyermekjóléti szolgáltatás egy szolgáltató keretében működtethető.
2. A Közgyűlés felhatalmazza a Polgármestert, hogy a Magyar Államkincstárnál a szolgáltatói nyilvántartásba bejegyzett adatok módosítását kezdeményezze.
3. A Közgyűlés felkéri a Polgármestert, hogy a Pálos Károly Szociális Szolgáltató Központ és Gyermekjóléti Szolgálat alapító okiratának, valamint szervezeti és működési szabályzatának módosítását terjessze a Közgyűlés december havi ülésére.
4. A Közgyűlés felkéri a Polgármestert, terjessze a Közgyűlés decemberi ülése elé azon településekkel kötendő feladat-ellátási megállapodásokat, akik a Pálos Károly Szociális Szolgáltató Központ és Gyermekjóléti Szolgálat által kívánják a gyermekvédelmi és családsegítés feladatokat elláttatni.

**Felelős:** Dr. Puskás Tivadar polgármester

Koczka Tibor alpolgármester

(A végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője)

**Határidő:** azonnal (1. pont vonatkozásában)

2015. november 30. (2. pont vonatkozásában)

2015. decemberi Közgyűlés (3. és 4. pont vonatkozásában)